2020 m. rugsėjo 9 d. Bendrojo Teismo sprendimas byloje Arkéa Direct Bank ir kt. / ECB
(Byla T-149/18)1
(Ekonominė ir pinigų politika – Rizikos ribojimu pagrįsta kredito įstaigų priežiūra – Įmoka į indėlių garantijų sistemą arba į Bendrą pertvarkymo fondą pagal neatšaukiamus mokėjimo įsipareigojimus – ECB patikėti uždaviniai – Specialūs ECB priežiūros įgaliojimai – Reglamento (ES) Nr. 1024/2013 4 straipsnio 1 dalies f punktas, 16 straipsnio 1 dalies c punktas ir 2 dalies d punktas – Priemonė, kuria įpareigojama bendrą neatšaukiamų mokėjimų įsipareigojimų sumą atskaityti iš bendro 1 lygio nuosavo kapitalo – Individualaus nagrinėjimo nebuvimas)
Proceso kalba: prancūzų
Šalys
Ieškovės: Arkéa Direct Bank (Piuto, Prancūzija) ir 9 kitos ieškovės, kurių pavadinimai nurodyti sprendimo priede, atstovaujamos advokatų A. Gosset-Grainville, M. Trabucchi ir M. Dalon
Atsakovas: Europos Centrinis Bankas, atstovaujamas E. Koupepidou, R. Bax ir F. Bonnard
Dalykas
SESV 263 straipsniu grindžiamas prašymas iš dalies panaikinti, pirma, 2017 m. gruodžio 19 d. ECB sprendimą ECB / SSM/2017-9695000CG7B84NLR5984/207 ir, antra, 2019 m. vasario 14 d. ECB sprendimą ECB-SSM-2019-FRCMU-4.
Rezoliucinė dalis
1.    Panaikinti 2017 m. gruodžio 19 d. Europos Centrinio Banko (ECB) sprendimo ECB / SSM/2017-9695000CG7B84NLR5984/207 8 punktą ir 2019 m. vasario 14 d. ECB sprendimo ECB-SSM-2019-FRCMU-4 5 punktą.
2.    Priteisti iš ECB bylinėjimosi išlaidas.
____________
1 OL C 161, 2018 5 7.